Ehdotus NEUVOSTON PÄÄTÖS Euroopan kehitysrahaston vuoden 2012 kolmannen erän rahoittamiseksi suoritettavista jäsenvaltioiden rahoitusosuuksista /* COM/2012/0597 final - 2012/0289 (NLE) */





PERUSTELUT 1. EHDOTUKSEN SISÄLTÖ Kymmenettä EKR:a koskevan varainhoitoasetuksen 57 artiklan 5 kohdan mukaisesti tähän ehdotukseen sisältyy vuoden 2012 rahoitusosuuden kolmannen erän määrä (kyseisessä artiklassa säädetyissä menettelyissä tarkoitettu ’vuosi n + 1’). Neuvoston on tehtävä tästä ehdotuksesta päätös viimeistään 21 kalenteripäivän kuluttua siitä, kun komissio on esittänyt ehdotuksensa, ja jäsenvaltioiden on maksettava rahoitusosuutensa kolmas erä viimeistään 21 kalenteripäivän kuluttua päivästä, jona neuvoston päätös annettiin niille tiedoksi. 2. EHDOTUKSEEN LIITTYVÄT OIKEUDELLISET NÄKÖKOHDAT Kymmenettä EKR:a koskevan varainhoitoasetuksen 57 artiklan 7 kohdan mukaisesti ehdotuksessa yksilöidään komission hallinnoima määrä ja Euroopan investointipankin (EIP) hallinnoima määrä. EIP on kymmenettä EKR:a koskevan varainhoitoasetuksen 145 artiklan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista. Kymmenettä EKR:a koskevan varainhoitoasetuksen 58 artiklan 2 kohdan mukaan rahoitusosuuksien maksupyynnöissä käytetään ensin aiemmille EKR:ille vahvistetut määrät aikajärjestyksessä. Tämän ehdotuksen maksupyynnöissä on näin ollen kyse komission osalta kymmenennen ja EIP:n osalta yhdeksännen EKR:n määristä. Kymmenettä EKR:a koskevan varainhoitoasetuksen 60 artiklassa säädetään, että jos jäsenvaltio ei suorita rahoitusosuutensa eriä määräajassa, maksamattomalta määrältä peritään korko. Koronmaksua koskevista yksityiskohdista säädetään samassa artiklassa. 2012/0289 (NLE) Ehdotus NEUVOSTON PÄÄTÖS Euroopan kehitysrahaston vuoden 2012 kolmannen erän rahoittamiseksi suoritettavista jäsenvaltioiden rahoitusosuuksista EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 217 artiklan, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille[1] ja erityisesti sen 7 artiklan, ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18 päivänä helmikuuta 2008 annetun neuvoston asetuksen (EY) N:o 215/2008[2], jäljempänä ’kymmenennen EKR:n varainhoitoasetus’, ja erityisesti sen 57 artiklan 5 kohdan, ottaa huomioon komission ehdotuksen, sekä katsoo seuraavaa: (1) Jäsenvaltioiden Euroopan kehitysrahaston rahoittamiseksi vuonna 2012 suoritettavista rahoitusosuuksista, vuoden 2012 toinen erä mukaan lukien 23 päivänä heinäkuuta 2012 annetussa neuvoston päätöksessä 12344/12[3] vahvistetaan jäsenvaltioiden EKR:on suorittamien vuoden 2012 vuotuisten rahoitusosuuksien määrän komission osuudeksi 2 600 000 000 euroa ja EIP:n osuudeksi 280 000 000 euroa. (2) Kymmenettä EKR:a koskevan varainhoitoasetuksen 57 artiklan 5 kohdassa säädetyn menettelyn mukaisesti komissio esittää 10 päivään lokakuuta 2012 mennessä ehdotuksen, jossa vahvistetaan vuoden 2012 rahoitusosuuden kolmannen erän määrä ja jäsenvaltioiden rahoitusosuudet. (3) Euroopan investointipankki on kymmenettä EKR:a koskevan varainhoitoasetuksen 145 artiklan ensimmäisen kohdan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista. (4) Kymmenettä EKR:a koskevan varainhoitoasetuksen 58 artiklan 2 kohdan mukaisesti rahoitusosuuksien maksupyynnöissä käytetään ensin aiemmille EKR:ille vahvistetut määrät. Tästä syystä EIP:n osalta olisi esitettävä yhdeksättä EKR:a koskeva maksupyyntö. (5) Neuvoston olisi tehtävä päätös viimeistään 21 kalenteripäivän kuluttua siitä, kun komissio on esittänyt ehdotuksensa, ja jäsenvaltioiden olisi maksettava rahoitusosuutensa kolmas erä viimeistään 21 kalenteripäivän kuluttua päivästä, jona neuvoston päätös on annettu niille tiedoksi, ON HYVÄKSYNYT TÄMÄN PÄÄTÖKSEN: 1 artikla Vuoden 2012 kolmannen erän kokonaismääräksi vahvistetaan 280 000 000 euroa. Vuoden 2012 EKR-rahoitusosuuksien kolmannet erät, jotka jäsenvaltioiden on suoritettava komissiolle ja Euroopan investointipankille, esitetään liitteenä olevassa taulukossa. 2 artikla Tämä päätös on osoitettu jäsenvaltioille. Tehty Brysselissä Neuvoston puolesta Puheenjohtaja LIITE [1] EUVL L 247, 9.9.2006, s. 32. [2] EUVL L 78, 19.3.2008, s. 1. [3] Neuvoston asiak. 12344/12.